google/wiki40b huggingface dataset:
TumiX GNU/Linux

TumiX GNU/Linux er en tidligere Linuxdistribusjon fra Peru som var basert på Slackware og Slax. Distribusjonen hadde et stort antall av akademiske applikasjoner, kontorprogramvare og multimedia programmer. Dens målgrupper var høgskoler, universiteter og utdanningsinstitusjoner i Peru.
Tumix støttet plattformen i486. Distribusjonen støttet vindusbehandlerne Fluxbox og Wmaker, samt skrivebordsmiljøenr GNOME og KDE.
Versjon 0.9 ble lansert 24. juni 2005. Versjon 2.0.1 ble lansert 7. mars 2009.
Jinping (Shantou)

Jinping (kinesisk: 金平区; pinyin: Jīnpíng Qū) er et bydistrikt i byprefekturet Shantou (Swatow) i provinsen Guangdong i Folkerepublikken Kina.
Det har et areal på 108,71 km² og teller ca. 740.000 innbyggere (2003). Det er sete for byregjeringen i Shantou.
A5 (Storbritannia)

Rute

Veien starter ved Marble Arch i London, og går nordvestover på Edgware Road. Den mister navnet A5 i nærheten av Edgware, og fortsetter som A5183 til kryss 9 sør for Luton på M1, hvor den igjen får navnet A5. På denne strekningen passerer den Elstree, Borehamwood, Radlett, St. Albans og Redbourn.
Veien går så gjennom Dunstable, Milton Keynes og Towcester, forbi Rugby og Hinckley og så gjennom Tamworth. 
Etter Brownhills krysser den motorveien M6 og fortsetter så via Cannock til Telford, en by som forøvrig har navn etter Thomas Telford. Derfra har den en kort strekning motorveistandard og heter M54. 
Den passerer så Shrewsbury, Nesscliffe og Oswestry, og går inn i Wales rett vest for Chirk. I Wales går den gjennom Corwen, Llangollen og Betws-y-Coed, så opp gjennom Capel Curig hvor den når sin maksimale høyde på 312 moh. 
Veien går så ned igjen mellom fjellene i Snowdonia, fordbi Bethesda og Bangor. Den krysser Menaistredet på Menai Suspension Bridge nær Bangor, og går så inn på Anglesey parallelt med A55 inn til Holyhead. Den slutter der ved Admiralty Arch, et monument tegnet av Thomas Harrison til minne om kong Georg IVs besøk under en reise til Irland.
Deler av A5 har blitt sidevei, ettersom motorveiene M1, M54 og M6 har blitt anlagt som en mer direkte rute. I Wales er det også vanlig å velge A55 for å slippe å kjøre fjellruten gjennom Snowdonia, og i stedet ta den enklere veien gjennom Cheshire Gap og så langs kysten.
Polarvier

Utbredelse

Polarvier er ganske vanlig i fjellet, danner matter som kan sees med karakteristiske mørkerøde frukter (kapsler). Den brer seg til snaufjellet i Norge og Sverige. I Norge vokser den i sør fra høyder på over 1 500 meter, og i Sør-Norge er den avgrenset til Hardanger, Jotunheimen og Dovrefjell samt grensetrakten mellom Hedmark, Sør-Trøndelag og Härjedalen. Fra Nordland er bestanden mer sammenhengende til østre Finnmark, men den vokser ikke veldig langt inn i Sverigeog Finland. Den vokser i arktiske strøk helt ned til havet, både i Nord-Norge og på Svalbard hvor den er svært vanlig over nesten hele Spitsbergen. Den vokser også på Bjørnøya.
Stavanger bystyre 2007–2011

Merkander

*Stilte til valg som Rød Valgallianse
Kasturba Gandhi

Oppvekst og tidlige år

Hun vokste opp i den indiske kystbyen Porbandar sammen med foreldrene Gokuladas og Vrajkunwerba Kapadia som var velstående forretningsfolk. I 1882 giftet hun seg 13 år gammel med Mohandas Karamchand (Mahatma) Gandhi etter at de hadde vært forlovet siden de var syv år gamle. Det arrangerte ekteskapet var en stadfesting av det gode forholdet mellom familiene Kapadia og Gandhi. Da de giftet seg hadde Kasturba Gandhi ingen formell utdanning og var i praksis analfabet. 
Kasturba Gandhi fikk i 1888 sønnen Harilal og like etter reiste mannen hennes til London i en treårsperiode for å studere. De påfølgende tiåret fikk paret ytterligere tre sønner. 
Både som politisk aktivist og ektefelle beskrives Kasturba Gandhi som en sterk og dedikert person. Hennes ektemann hadde etter hvert god nytte av hennes stahet og styrke i deres felles politiske arbeid, og hun hadde stor betydning som medarbeider og stedfortreder for Mahatma Gandhi i kampen for Indias frigjøring.

Frihetskampen

I frihetskampen ledet av hennes mann Mahatma Gandhi, har Kasturba Gandhis innsats som ikke-voldelig aktivist og kvinnesaksforkjemper ofte havnet i skyggen av hennes ektefelles sterke posisjon. Kasturba Gandhi regnes blant annet som en av de første satyagrahi (ikke-voldelige motstandsfolk) som reiste til den sørafrikanske provinsen Transvaal for å protestere mot myndighetenes annullering ikke-kristne ekteskap. 
I 1896 reiste ekteparet til Sør-Afrika for å bidra til etableringen av Phoenix-bosettingen i nærheten av Durban. Kasturba Gandhi tok der ansvaret for den praktiske etableringen av den nye bosettingen, med spesiell vekt på etableringen av sosiale systemer knyttet til familier og kvinners vilkår. I 1913 ble hun fengslet i tre måneder fordi hun deltok i protester mot Sør-Afrikas behandling av indiske immigranter. I juli året etter flyttet hun tilbake til India. I årene som fulgte reiste ekteparet India rundt og mobiliserte i kampen for indisk selvstyre. Hun jobbet i lange perioder ved forskjellige ashramer (hinduistisk form for klostervesen) hvor hun drev med undervisning av unge familier i helse og hygiene, skriving og lesing. Ettersom de ikke-voldelige protestmarsjene hun ofte deltok i ble betraktet som sivil ulydighet, ble Kasturba Gandhi fengslet ved en rekke anledninger disse årene i India. 
Hun døde 74 år gammel i Aga Khan Palace Detention Camp i byen Pune i India hvor hun sammen med en rekke aksjonister, inkludert sin mann, ble holdt fengslet i 1942 på grunn av sin deltakelse i Quit India-bevegelsen.
Mens vi venter på Godot

Om stykket

Stykket handler om Vladimir og Estragon som venter på en Herr Godot som aldri dukker opp. Stykket brøt med all tradisjonell dramaturgi, det er ingen intriger eller tids- og stedsaspekt og handlingene er ulogiske. Beckett tok opp spørsmål som: «Kan egentlig mennesker konversere så de forstår hverandre?» og «Hva betyr ordene?». Mens vi venter på Godot hadde urpremiere i Paris i 1953.
Strand Magazine

Strand Magazine er et britisk tidsskrift som ble utgitt månedlig fra 1891 til 1950. Magasinet ble grunnlagt av den britiske forleggeren George Newnes og inneholdt både fiksjon og fakta. Arthur Conan Doyles noveller om Sherlock Holmes ble fast publisert i Strand Magazine fra juni 1891.
Strand Magazine ble relansert i 1998.
Gulbrand Gråstein

Gulbrand Gråstein (engelsk Flintheart Glomgold) er en fiktiv figur fra Disney-tegneseriene. Han ble skapt av Carl Barks i 1956, og opptrådte for første gang i historien «Onkel Skrue får en konkurrent» (oppr. «The Second-richest Duck») i Uncle Scrooge nr 15, som ble utgitt i september 1956. I den historien kommer det frem at Gullbrand Gråstein er en gruveeier som bor i Sør-Afrika.
På norsk er han også kalt Flintus Gullglans.
Gulbrand Gråstein er (sammen med Rikerud) Skrue McDucks erkerival, og er nesten like rik som Skrue.
I de to første historiene om Gulbrand Gråstein måler han sin formue mot Skrues, og taper i begge tilfeller med en ørliten margin.
Han er avbildet som skotte i de fleste serier, men i Don Rosas serier er han Boer (som ikke er helt unaturlig siden han er bosatt i Sør-Afrika).
Gulbrand Gråstein går ofte krokveier for å få sin vilje. Noen ganger har han hyret banditter, deriblant B-gjengen, til å gjøre jobber for seg.
Historien "Onkel Skrue får en konkurrent" stod for første gang på trykk i Norge i 1961.
I italienske historier (helst trykt som pocket i Norge) opptrer Gulbrand Gråstein sjelden eller aldri; isteden er det Rikerud som har seilt opp som Skrues konkurrent og "verdens nest rikeste and" som kappes med Skrue om å overgå ham. (Carl Barks skapte Rikerud også, men brukte figuren bare én gang.) De to skiller seg ved at Rikerud er en fornem levemann, mens Gullbrand Gråstein er Skrues "onde tvilling" og like gjerrig som ham.
Mark Zonder

Bakgrunn

Mark ble født i Detroit og flyttet som 6 åring til Los Angeles. Han hadde sin første time med trommeundervisning som 7-åring. Foreldrene hørte på plater med Herb Alpert and the Tijuana Brass, og det ble en favoritt for Mark. Etter hvert ble han interessert i sport, noe som tok endel av tiden bort ifra trommene.
Han var med i skoleband opp igjennom skoletiden, og som 12-åring fikk han jobb i en musikkbutikk i San Jose. Han spilte i diverse coverband, og mens han var i et lokalt band traff han Bill Tsamis og ble da med i Warlord.

Band

I tillegg til Warlord har han også sitt eget band; Slavior. Han var med i progressiv metal bandet Fates Warning i en periode hvor Warlord hadde pause. Han har også spilt i Chroma Key og deltatt på Jim Matheos sitt soloprosjekt.
Västsjön

Västsjön er en 78,6 hektar stor innsjø i Offerdal i Krokom kommune, Jämtland, Sverige. Innsjøen ligger 374 meter over havet, og har Rörtjärnbäcken som viktigste tilløp. Sjøen dreneres av Västsjöån, som går til Mellsjön.
Ved innsjøen ligger også bygden Västsjön mellom Rönnöfors og Olden. Området har vært bebygd siden omkring 1850.
Bernina-Alpene

Daler og videre inndeling

Bernina-Alpene deles i to deler av Malencodalen og Murettopasset (2562 moh.). Den vestlige delen heter Bregaglia-Alpene og regnes iblant som en egen fjellkjede. Dens høyeste topp er Monte Disgrazia (3678 moh.).

Geologi

Som en del av Sentral-Alpene dominerer metamorfe bergarter i Bernina-Alpene.

Natur, kultur og historie

Murettopasset var en viktig forbindelse mellom Chur og Valtellina, spesielt da Valtellina var en graubündnerisk vasallstat. Helt frem til 1800-tallet hadde passet regional betydning for handelen, ble inntil 1900-tallet benyttet av smuglere, men i dag bare av fjellvandrere.
Isaac Albéniz

Isaac Albéniz (født 29. mai 1860, død 18. mai 1909) var en spansk pianist og komponist. Han er kjent for å ha samlet spansk folkemusikk. Han utgav blant annet klaversuiten Iberia og 12 spanske danser.

Biografi

Han opptrådte allerede i en alder av fire år som vidunderbarn på klaver.
Han søkte som sjuåring adgang i Conservatoire de Paris, men han ble bedømt for ung. Kommende år flyttet familien til Madrid og han kunne der få utdannelse ved den statlige musikkhøyskolen og man konstaterte at den lille gutten hadde en overordentlig talent for pianospillet.
16 år gammelt fikk han adgang i musikkhøyskolen i Leipzig og deretter også i Brussel. I Brussel vann han 1879 ett førstepris som pianist, men han ville til for enhver pris studere til sammen med Franz Liszt og flyttet til Budapest før å oppfylle drømmen sin.
Hans siste offentlige opptreden var i 1893, etterpå bosatte han seg i Paris, og viet seg helt til komposisjon.
Lucca

Lucca  er en by i Toscana med 90 000 innbyggere. Den ligger i Provinsen Lucca. Det er en av de rikeste og best bevarte byer i Nord-Italia.
Lucca ble grunnlagt av etruskerne og ble en romersk koloni i 180 f.Kr.
I det tiende og ellevte århundre var Lucca hovedstaden i det føydale markgrevskapet Toscana, underlagt den tysk-romerske keiser.
Byen ble i 1806 overtatt av Napoleon, og ble deretter et bourbonsk hertugdømme. Keiserens søster Elisa Bonaparte (1777–1820) ble storhertuginne av Lucca.
Byen opphørte som selvstendig nasjonal enhet ved Italias samling.
Byen er omgitt av en intakt og meget omfattende og bred bymur.
Lucca er Giacomo Puccinis fødested. Casa de Puccini er åpen for allmennheten, og i Torre del Lago, hvor Puccini hadde et hus, finner en Puccini-operafestival sted hvert år i september.
Bilbrev

Bilbrev er et hjemseldokument i form av et byggesertifikat som bekrefter at et fartøy vil bli bygget av verftet til eier. Dokument var i vanlig bruk på 1600- og 1700-tallet for å dokumentere panterett i et skip som var under bygging. Bilbrevet ble utstedt til en person som hadde bidratt med penger til byggingen av skipet. Formålet var å gi sikkerhet for investeringen. I senere tid brukes bilbrev om en attest – skipsbyggingsattest – utstedt på tro og ære av skipsbyggmesteren.
Fra 1860 ble bilbrev utstedt av magistrat eller sorenskriver. Fra 1901 hadde notarius publicus denne oppgaven.
Bergen Byarkiv oppbevarer skipsbyggingsattester. Attestene finner en i arkivet etter Magistraten. Materialet dekker tidsrommet 1749–1902. Skipsbyggingsattestene forteller hvem som har bygget skipet, for hvem sin regning det skjedde, skipets dimensjon, drektighet m.m.
Kylo Ren

Konsept og skapelse

Den 29. april 2014 ble det bekreftet at Adam Driver skulle ha en rolle i filmen. Hvilken rolle han skulle ha ble ikke bekreftet. Kylo Ren ble først sett i den 88-sekunder lange teaser trailer frigitt av Lucasfilm den 28. november 2014. Der fikk man også se det nye crossguard designet til lyssabelen hans. Navnet Kylo Ren ble bekreftet av Entertainment Weekly i desember 2014. I mai 2015 ble det bekreftet at Driver skulle portrettere Ren etter et Vanity Fair foto tatt av Annie Leibovitz.
I et intervju med The Force Awakens kostyme designer Michael Kaplan kom det frem at J. J. Abrams ville at masken til Ren skulle være uforglemmelig for barn. Etter flere forsøk på å få Abrams sin godkjennelse havnet de på en maske som kunne minne om Darth Vader sin. I det samme intervjuet sa Kaplan "I don’t know if it was the kind of spaghetti type lines on it or what, but the next time J.J. came by that was what we presented to him and he loved it. Also the silver in those lines kind of reflects and changes color with the action. You know, if he’s standing in front of fire you see that, so it almost brings you into the mask." I august 2015 sa Abrams til Entertainment Weekly "At filmen forklarer opphavet til masken og hvor den er fra, men designet skulle minne om Vader sin maske".
Chiasognathini

Utseende

Store (25-80 millimeter), blanke hjortebiller. De fleste av artene har mer eller mindre utpreget metallisk glans. Hannens kjever er forlengede, gjerne påfallende lange og tynne, mer eller mindre sigdformede. De mest ekstreme utseendene finnes hos de største artene, Chiasognathus granti og Sphaenognathus feisthameli. Antennene er nokså lange, de innerste leddene litt klubbeformede, gjerne med en hårdusk. Pronotum er betydelig bredere ved roten enn foran, gjerne litt ruglete, ofte spredt kledt med lange, litt ullaktige hår. Dekkvingene er forholdsvis korte og brede, beina forholdsvis lange. Hunnene er oftest noe mindre enn hannene, kjevene er ikke utstrakte men gjerne litt utvidete mot sidene (brede). Artene i gruppen kjennes også lett på størrelsen: de er de største hjortebillene i Sør-Amerika.

Levevis

Hjortebillene er skogsinsekter med larver som utvikler seg i morken, død ved, for eksempel gamle stubber. Disse artene finnes helst i litt høyereliggende skoger der klimaet ikke er altfor varmt.

Utbredelse

Denne gruppen er utbredt rundt Andesfjellene, slekten Sphaenognathus i den nordlige delen av fjellkjeden og Chiasognathus i den sørlige. I tillegg er det kjent to arter fra Australia.
Second Judicial District

Second Judicial District, også referert til som Division #2, er et tidligere statistikkområde og føderalt dommerdistrikt i Alaska. Opprinnelig omfattet distriktet landområder vest for en linje som gikk fra utløpet av elva Colville i nord til fjellet McKinley i sør, og videre sørvestover til Alaskahalvøya.
Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet. Under folketellingene fra 1910 til 1950 hadde distriktet også funksjon som statistikkområde. Dommersetet ble opprinnelig lagt til St. Michael, men ble senere flyttet til Nome.
I 1909 ble det etablert et fjerde dommerdistrikt med landareal tatt fra andre og tredje distrikt. Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter. I 1921 ble en del av landarealet nord for Kuskokwimbukta overført til fjerde dommerdistrikt. 
Etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.
Bulmeurt

Historie

Planten er en kulturhistorisk plante, og den tidligste dokumentasjon på bulmeurt i Norge er fra 1100-tallet. Tidligste funn i Norden stammer fra Danmark fra 100-tallet. Under de arkeologiske utgravningene av Gamlebyen i Oslo ble det funnet tre frø av planten mellom jordlag fra 1150 og 1175. Planten har angivelig en langt eldre fortid. Munker i middelalderen dyrket den i klosterhagene, og derfra har den spredt seg og siden blitt forvillet. 
Bulmeurt har vært mye brukt innen medisin helt siden oldtiden, og den ble sett på som en magisk urt som kunne brukes til kjærlighetsmidler, hallusinogener og som en hemmelig ingrediens i ulike heksesalver. Urten var et mye brukt sovemiddel i oldtiden og middelalderen, siden bulmeurt virker bedøvende. Tyver brukte den til å bedøve høner, så de ikke våknet når de ble stjålet fra hønsehus. I tillegg ble planten brukt til fiske, der man bakte brød av bulmeurt og deretter kastet brødbiter ut i fiskevann, slik at den bedøvete fisken fløt opp. I større doser kunne den også brukes til giftmord.

Utbredelse i Norge

Forekomsten av bulmeurt har gått sterkt tilbake i Norden de siste årene og den er nå sjelden å se ute i naturen. Det finnes idag kun 10 kjente forekomster med bulmeurt i Norge. Da det gamle Rikshospitalet i Oslo sentrum ble revet i 2001, dukket det opp bulmeurt på rivningstomta. De kom fra frø som har ligget i jorda siden Rikshospitalet ble bygd i 1883. Bulmeurtfrø har den evnen at de kan ligge i jorda i uendelig lang tid og om frøene en dag kommer opp til overflaten begynner de å spire. Bulmeurt er nå oppført på Rødlista som sterkt truet og i 2007 inngikk planten i Norsk Naturarvs arbeid med å kartlegge og overvåke arten.
Jules Arnous de Rivière

Sjakk-karriere

Arnous spilte flere treningspartier mot Paul Morphy på Café de la Régence i 1858 og 1863. Han vant flere matcher, som i London 1860 med 5:2 mot Thomas W. Barnes. Samme år slo han Paul Journoud 7:1 og i Paris 1867 Johann Jacob Löwenthal med sifrene 2:0. I Paris 1883 tapte han for Mikhail Tsjigorin med 4:5. Under Verdensutstillingen i Paris 1867 deltok Rivière mot tidas beste sjakkspillere og havnet på sjetteplass, dvs. en god plassering i mellomsjiktet.
Rivières beste historiske Elotall er beregnet til 2563 (august 1883).
Rivière var også aktiv som sjakkforfatter og sjakkjournalist. Han gav i lengre tid ut sjakktidsskriftet La Régence.
Coxcomb Peak

Coxcomb Peak er et fjell av doleritt som rager over sørenden av Plumstead Valley i Allan Hills i Victoria Land i Antarktis. Det ble undersøkt av New Zealand Antarctic Research Program Allan Hills Expedition (1964) som gav det navnet på grunn av det flotte utseendet av fjellprofilet. Coxcomb er et engelsk ord for snobb.
Hermelin (pels)

Etymologi

Ordet «hermelin» er trolig en forminskelsesform av det gammelhøytyske harmo som betyr «røyskatt». En annen forklaring går ut på at «hermelin», som på engelsk skriver ermine, stammer fra navnet Armenia fordi det i antikken særlig var armenske handelsmenn som handlet med hermelinskinn fra Sibir.

Hermelin i heraldikk

Hermelin er også et begrep under kategorien pelsverk i heraldikken der det betegner et pelsliknende mønster brukt på våpenskjold. Mønsteret er hvit bakgrunn og plassert på denne er det mange små, svarte haletipper som ligner litt på et kommategn. Et særlig kjent våpen med hermelin er våpenet til landområdet Bretagne i Frankrike. 
Hermelin brukes også innvendig – som et for – i de våpenkappene og «våpenteltene» som omgir mange kongevåpen og andre fyrstelige våpen. Det norske kongevåpenet er riksvåpenet på en hermelinsforet, purpurfarget våpenkappe. Noe lignende har de i Danmark og Sverige.
Hermelin er sjelden i kommunevåpen, person- og slektsvåpen. I Norge er det hermelin i kommunevåpenet til Ørskog.
Betennelse

Betennelse er organismens forsvarsreaksjon i et vev eller organ som er skadet, eksempelvis ved fysisk skade, stråling, kjemisk eller ved en infeksjon. På norsk brukes som regel ordet betennelse likt som inflammasjon. Betennelse fører med seg fem hovedsymptomer; rødhet (rubor), varme (calor), hevelse (tumor), smerte (dolor) og at de involverte organene ikke fungerer skikkelig (functio laesa). Det er imidlertid slik at "betennelse" er et upresist begrep og ikke skiller mellom inflammasjon og infeksjon. Inflammasjon er enhver reaksjon i kroppen på et skadelig stimuli, og infeksjon er en inflammasjon forårsaket av bakterier og virus.

Egenskaper

Betennelse har to hovedkomponenter; cellulær og eksudativ. Den eksudative komponenten påvirker flyten av væske, ofte med et høyt innhold av proteiner som fibrin, og immunoglobuliner (antistoffer). Blodårer oppstrøms fra betennelsesstedet utvides slik at blodtilførselen til stedet øker (og forårsaker varme og rødhet), mens blodårene nedstrøms trekker seg sammen, slik at drenasjen minker. Dette skjer samtidig som at blodåreveggenes gjennomtrengelighet økes, og fører til at det siver blodplasma ut i vevet og dermed hevelse. Hevelsen trykker på de omkringliggende vevene og komprimerer nerveender, som fører til smerte.
Den cellulære komponenten omfatter bevegelsen av hvite blodceller fra blodårene og ut i vevene. Hvite blodceller eller leukocytter trenger gjennom kapillærårene og ut i vevet, og opptrer der som fagocytter; de omslutter og dreper fremmede celler og partikler. De kan også bidra til å avgrense større infeksjoner.
CRP er en blodprøve som brukes som et mål på betennelse. Det kan påvises høye verdier i blodet 6–12 timer etter at en infeksjon har startet.
Afton kraftverk

Afton kraftverk er et varmekraftverk i Dona Ana County i delstaten New Mexico i det sørvestre USA. Anlegget har en installert produksjonskapasitet på 252 MW, fordelt på to turbiner. Operatør er energiselskapet Public Service Company of New Mexico.
Kraftverket stod ferdig utbygd i 2002 med utvidelser i 2007. Brenselkilden er hovedsakelig naturgass og fyringsolje.
Whitechapel (band)

Whitechapel er et deathcore-band fra Knoxville i Tennessee. Det er navngitt etter gaten i London, som til for tross navnet var et dyster sted som slet med fattigdom, kriminalitet og vold. Det var også her Jack the Ripper utførte sine mord. Bandet ble dannet i februar 2006, og de ga ut en seks-spors demo samme år. Denne demoen førte til en kontrakt med Siege of Amida Records. Deres første album, This is Exile, kom ut i 2008, og de gav ut albumet A New Era of Corruption i juli 2010. I november 2011 ga de ut en EP med fire sanger. To av disse sangene var remiksete sanger fra den forrige CD-en, en av dem en akustisk versjon av en sang fra samme CD og den siste sangen et cover av Pantera. Bandet har tre gitarister.
Ronda (Cebu)

Ronda (Bayan ng Ronda) er en kommune i Filippinene. Kommunen tilhører provinsen Cebu og ligger på øya med samme navn. Folkemengden var i 2015 på  20 360 innbyggere.
Colo-Colo

Club Social y Deportivo Colo-Colo, mest kjent som Colo-Colo, er en chilensk fotballklubb hjemmehørende i kommunen Macul ved Santiago. Den konkurrerer i Primera División, toppdivisjonen i landet, som de har spilt i uavbrutt. Deres hjemmebane er Estadio Monumental David Arellano. Colo-Colo er den mest meritterte fotballklubben i Chile. De har vunnet hele 31 Primera División-titler og 10 Copa Chile-titler. 
Colo-Colo ble grunnlagt i 1925 av utbrytere som bestod av spillere fra Magallanes, ledet av David Arellano. De har vært administrert av Blanco y Negro SA siden 2005. Klubben har en voldsom rivalisering med Universidad de Chile, som er den andre storklubben i landet.
Internasjonalt er Colo-Colo også det mest vellykkede chilenske laget, og har vunnet Copa Libertadores (1991), Recopa Sudamericana (1992) og Copa Interamericana (1992). Colo-Colo var rangert blant de 30 beste fotballklubbene av IFFHS i 2007 All-Time Club World Ranking.  I 2009 rangerte IFFHS Colo-Colo som Chiles toppklubb i det 20. århundre, og en av de 20 største klubbene i Sør-Amerika.
Ikke alene Danmark

Ikke alene Danmark er et musikkalbum med Sebastian, utgitt i 1978.
Kristian Gamme Ulekleiv

Sesongen 2017/18

Sesongen 2017/18 ble han tatt ut til allround-NM på skøyter 2018 på Jevnaker, hvor han kopierte sølvmedaljen til Gjøvik Skøiteklubs (Gjøvik SK) forrige medalje i senior-NM i allround ved Sverre Ingolf Haugli i 1954, samtidig kopierte han også sist gang en løper fra Gjøvik SK vant en distanse under allround-NM på skøyter for menn ved å vinne både 500 meter og 1 500 meter.